OpenLLM-France/wikimedia huggingface dataset:
# Hoquei sobre gel als Jocs Olímpics d'hivern de 2006

Als Jocs Olímpics d'Hivern de 2006 celebrats a la ciutat de Torí (Itàlia) es disputaren dues proves d'hoquei sobre gel, una en categoria masculina i una altra en categoria femenina. La competició tingué lloc entre els dies 11 i 26 de febrer de 2006 a les instal·lacions Torino Palasport Olimpico i el Torino Esposizioni. Hi participaren un total de 442 jugadors, entre ells 282 homes i 160 dones, de 12 comitès nacionals diferents.

## Resum de medalles
### Categoria masculina

| Prova | Or | Argent | Bronze |
| Homes detalls | SuèciaChristian Bäckman Niclas Hävelid Kenny Jönsson Niklas Kronwall Nicklas Lidström Mattias Öhlund Ronnie Sundin Daniel Tjärnqvist Daniel Alfredsson Per Johan Axelsson Peter Forsberg Mika Hannula Tomas Holmström Jörgen Jönsson Fredrik Modin Samuel Påhlsson Mikael Samuelsson Daniel Sedin Henrik Sedin Mats Sundin Henrik Zetterberg Stefan Liv Henrik Lundqvist Mikael Tellqvist | FinlàndiaAki-Petteri Berg Lasse Kukkonen Toni Lydman Antti-Jussi Niemi Petteri Nummelin Teppo Numminen Sami Salo Kimmo Timonen Niklas Hagman Jukka Hentunen Olli Jokinen Jussi Jokinen Niko Kapanen Saku Koivu Mikko Koivu Antti Laaksonen Jere Lehtinen Ville Nieminen Ville Peltonen Jarkko Ruutu Teemu Selänne Niklas Bäckström Antero Niittymäki Fredrik Norrena | TxèquiaFrantišek Kaberle Tomáš Kaberle Filip Kuba Pavel Kubina Marek Malík Jaroslav Špaček Marek Židlický Jan Bulis Petr Čajánek Patrik Eliáš Martin Erat Milan Hejduk Aleš Hemský Jaromír Jágr Aleš Kotalík Robert Lang Rostislav Olesz Václav Prospal Martin Ručínský Martin Straka David Výborný Dominik Hašek Milan Hnilička Dušan Salfický Tomáš Vokoun |

### Categoria femenina

| Prova | Or | Argent | Bronze |
| Dones detalls | Canadà Becky Kellar Colleen Sostorics Charline Labonté Cherie Piper Cheryl Pounder Caroline Ouellette Danielle Goyette Jayna Hefford Jennifer Botterill Hayley Wickenheiser Kim St-Pierre Vicky Sunohara Cassie Campbell Gillian Ferrari Carla MacLeod Meghan Agosta Gillian Apps Gina Kingsbury Sarah Vaillancourt Katie Weatherston | Suècia Cecilia Andersson Gunilla Andersson Jenni Asserholt Ann-Louise Edstrand Joa Elfsberg Emma Eliasson Erika Holst Nanna Jansson Ylva Lindberg Jenny Lindqvist Kristina Lundberg Kim Martin Frida Nevalainen Emilie O'Konor Maria Rooth Danijela Rundqvist Therese Sjölander Katarina Timglas Anna Vikman Pernilla Winberg | Estats Units Pam Dreyer Chanda Gunn Courtney Kennedy Angela Ruggiero Lyndsay Wall Helen Resor Caitlin Cahow Molly Engstrom Jamie Hagerman Krissy Wendell Kim Insalaco Jenny Potter Julie Chu Kelly Stephens Kathleen Kauth Kristin King Katie King Natalie Darwitz Tricia Dunn-Luoma Sarah Parsons |

## Medaller

| Posició | País | | | | Total |
| 1 | Suècia | 1 | 1 | 0 | 2 |
| 2 | Canadà | 1 | 0 | 0 | 1 |
| 3 | Finlàndia | 0 | 1 | 0 | 1 |
| 4 | Estats Units | 0 | 0 | 1 | 1 |
| 4 | Txèquia | 0 | 0 | 1 | 1 |
| Total | Total | 2 | 2 | 2 | 6 |

## Referències

* ↑ «Olympedia – Ice Hockey at the 2006 Winter Olympics». [Consulta: 30 desembre 2024].
# Jacek Mickiewicz

Jacek Mickiewicz (Dzierżoniów, Voivodat de Baixa Silèsia, 17 d'abril de 1970) va ser un ciclista polonès, professional del 1995 al 2004. En el seu palmarès destaca el Campionat nacional en ruta de 1994. Va participar als Jocs Olímpics d'Estiu de 1992.

## Palmarès

* 1991
** Vencedor d'una etapa a la Cursa de la Pau
* 1992
** Vencedor d'una etapa a la Milk Race
** Vencedor d'una etapa a la Volta a la Baixa Saxònia
* 1993
** Vencedor d'una etapa a la Milk Race
* 1994
** Campió de Polònia en ruta
** Vencedor d'una etapa a la Volta a Polònia
* 1995
* Vencedor d'una etapa a la Volta a Baviera
* 1996
** Vencedor d'una etapa a la Cursa de la Pau
** Vencedor d'una etapa a la Cursa de la Solidaritat Olímpica
* 1997
** Vencedor de 2 etapes a la Cursa de la Pau
** Vencedor d'una etapa a la Volta a Dinamarca
** Vencedor de 3 etapes a la Cursa de la Solidaritat Olímpica
** Vencedor de 2 etapes al Tour de Normandia
* 1998
** Vencedor d'una etapa al Gran Premi Internacional Telecom
** Vencedor d'una etapa al Tour de Valclusa
* 2000
** 1r al Memorial Henryk Łasak
** Vencedor d'una etapa a la Volta al Japó
** Vencedor de 3 etapes al Bałtyk-Karkonosze Tour
* 2001
** Vencedor d'una etapa al Bałtyk-Karkonosze Tour
* 2002
** 1r a la Dookoła Mazowsza i vencedor de 2 etapes
** Vencedor de 2 etapes a la Szlakiem Grodów Piastowskich
** Vencedor d'una etapa a la Cursa de la Pau
** Vencedor de 2 etapes a la Cursa de la Solidaritat Olímpica

## Referències

* ↑ «Jacek Mickiewicz» (en anglès). Museo del ciclismo. [Consulta: 30 desembre 2024].
* ↑ «Jacek Mickiewicz» (en anglès). olympedia. [Consulta: 30 desembre 2024].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a procyclingstats.com
# Montmartí

El Montmartí és una muntanya de 408 metres que es troba al municipi de Gelida, a la comarca de l'Alt Penedès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Arca de Noè (mol·lusc)

L'arca de Noè, peu de cabrit o caixeta (Arca noae) és un mol·lusc bivalve marí comestible però no gaire apreciat per ser una mica amargant. Fa uns 10 cm de llarg i viu en fons rocosos allunyats de les costes fins a 100 m de pregonària. Es troba a la Mediterrània i l'Atlàntic oriental (de Portugal a Angola).

## Descripció

La closca és sòlida formada per dues valves similars d'aspecte quadrangular. L'articulació de les valves està dentada i recorda una cremallera. La superfície exterior és marronosa. S'alimenta de les partícules microscòpiques del fitoplàncton.

## Referències

* ↑ «Diccionari de la llengua catalana». [Consulta: 29 març 2020].
* ↑ «Diccionari de la llengua catalana». [Consulta: 29 març 2020].
# Garhi (Banswara)

Garhi fou un estat tributari protegit del tipus jagir feudatari de Banswara, format per 167 pobles i amb una població de 17.453 habitants. Els governants eren rajputs chauhans. Agar Singh de Thakurda va rebre el jagir de Wasi a Banswara a la meitat del segle XVIII i el su fill i successor Udai Singh va rebre Garhi i Nawagaon. Ratan Sing va rebre el títol de rao el 1872 del maharana de Mewar i fou kamdar de Banswara (1874-1876).

## Llista de jagirdars

* 1. Thakur Agar Singh després de 1750
* 2. Thakur Udai Singh després de 1800
* 3. Thakur Arjun Singh vers 1850
* 4. Rao Ratan Singh, vers 1872
* 5. Rao Gambhir Singh ?-1889
* 6. Rao Sangram Singh 1889-1905 (nascut Kunwar Sangram Singh, fill de Thakur Udai Singh de Thakurda, adoptat)
* 7. Rao Rai Singh 1905-? (adoptat)
* 8. Rao Ranjit Singh
* 9. Rao Himmeth Singh (+1962)

## Referències

* Genealogia per H. Soszynski Arxivat 2009-05-28 a Wayback Machine.
# CV-41

La CV-41 pertany a la Xarxa de Carreteres del País Valencià, uneix les comarques de la Ribera Alta i la Costera. Inicia el seu recorregut a la població d'Alzira, travessa les poblacions de Carcaixent, La Pobla Llarga, Manuel i acaba el seu recorregut a Xàtiva.

## Nomenclatura

La CV-41 és una carretera que pertany a la Xarxa de carreteres de la Generalitat Valenciana uneix les poblacions d'Alzira i Xàtiva.

## Història

La CV-41 era l'antiga carretera comarcal C-3320 que unia Almussafes i Xàtiva, aquesta carretera comarcal ha estat dividida en dues carreteres la CV-42 (Almussafes-Alzira) i la mateixa CV-41.

## Traçat Actual

La CV-41 inicia el seu recorregut a Alzira i a aquesta població connecta amb la CV-50 que uneix Tavernes de la Valldigna amb Xest i Llíria. Continua en direcció sud i voreja les poblacions de Carcaixent, La Pobla Llarga, Castelló i Manuel, acaba el seu recorregut a Xàtiva.
# Serrat Agre

La Serrat Agre és una serra situada al municipi de Sant Joan de les Abadesses a la comarca del Ripollès, amb una elevació màxima de 1.023 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Aliança Democràtica Popular

L'Aliança Democràtica Popular (serbi Демократски народни савез, Demokratski Narodni Savez) és un partit polític de la República Sèrbia Bòsnia i Hercegovina, fundat el 17 de juny de 2000, i que segons els seus estatuts, reclama els drets, la justícia social, un poder judicial independent, la pau i la desmilitarització de Bòsnia i Hercegovina i l'establiment de Bòsnia i Hercegovina segons els principis dels Acords de Dayton.
A les eleccions generals de Bòsnia i Hercegovina de 2002 no va obtenir representació a la Cambra de Representants de Bòsnia i Hercegovina i 3 de 83 a l'Assemblea Nacional de la República Sèrbia.
A les eleccions generals de Bòsnia i Hercegovina de 2006 va obtenir un escó a la Cambra de Representants de Bòsnia i Hercegovina i 4 de 83 a l'Assemblea Nacional de la República Sèrbia.

## Enllaços externs

* Web oficial
# Antoni Tallander

Antoni Tallander (segle XV - Càpua, 1446), de malnom mossèn Borra, fou mestre de bufons i servent a les corts del rei Martí a Sicília i del rei Alfons el Magnànim a Nàpols.

## Biografia

Va arribar a tenir un gran prestigi i fou considerat home de talent i distinció, tant per la seva qualitat gramatical com pel seu sarcasme fent mofa de la vanitat i l'orgull. El rei el tingué en gran consideració i li arribà a confiar algunes missions diplomàtiques: el 1416 fou enviat al concili de Constança, i seguí després l'emperador Segimon a Lorena, Estrasburg i Ulm. Destaquen les seves cròniques informatives al monarca, d'un to directe i pintoresc. El 1423, formava part de la comitiva d'Alfons el Magnànim a la seva arribada a Barcelona.
El 1438, a València, feu escriure un llibre, Summa de col·lacions o de justaments, compilació de sentències sobre cada un dels estaments de la república. Tingué com a valedor el bisbe de Girona i arquebisbe de Tarragona, Dalmau de Mur. Acabà gaudint d'una certa fortuna i realitzà préstecs a persones de relleu.
Trobant-se ja moribund, li fou dedicada per Ausiàs March, bon amic seu, la notable poesia Oh, quant és foll. Després de la seva mort, les seves despulles foren enterrades a la catedral de Barcelona, dins d'un sepulcre amb una làpida de bronze on ell és representat, a l'entrada a la capella de Santa Llúcia.
A partir de la publicació d'un text el 31 de desembre del 1792 al Diari de Barcelona en què apareixia mencionat el dit mossèn Borra, la seva fama va canviar, passant a representar la imatge de la gola i dels excessos amb l'alcohol. El text en qüestió és una carta reial en la qual el bufó va rebre el privilegi de poder beure sempre totes aquelles begudes alcohòliques que desitgés. De tota manera, aquesta carta no es conserva i l'origen d'aquest rumor és de molt dubtosa procedència.
La seva vídua, Agnès Collell, morí el 1446 i deixà hereus els dos fills: Joan, canonge de Barcelona, i Antoni. Un germà de mossèn Borra, l'argenter Pere Tallander, en fou el marmessor. La seva personalitat, influent i faceciosa, resta encara enigmàtica.
Antoni Bulbena i Tusell, escriptor i lexicògraf barceloní, feu servir aquest nom com a pseudònim en la seva obra Lliçons familiars de gramàtica catalana (1898).

## Referències

* ↑ Sobre el poema que dedica Ausiàs March a Antoni Tallander

## Bibliografia

* Duran i Sanpere, Agustí. La catedral de Barcelona. Barcelona: Aymà, 1952.
# Gogunda

Gogunda fou una thikana o jagir de l'antic principat de Mewar formada per 75 pobles i una vila. La capital Gogunda està situada a les faldes dels Aravalli a 857 metres d'altura i a 25 km al nord-oest d'Udaipur (Rajasthan), i el 1901 tenia 2.463 habitants. El territori era governat per thakurs (nobles) de primera classe de Mewar, del clan jhala dels rajputs, descendent de la casa de Delwara, i amb el títol de raja; també estaven emparentats als thakurs de Bari Sadri, ja que descendien directament del novè raja de Bari Sadri. En 2011 tenia 8.751 habitants.

## Llista de rajas

* Shatrusal Singh I, mort vers 1680, fill de Man Singh II de Delwara
* Kanah Singh I
* Jaswant Singh I vers 1760
* Ram Singh
* Ajai Singh I
* Kanah Singh II
* Jaswant Singh II
* Shatrusal Singh II
* Lal Singh
* Man Singh ?-1891
* Ajai Singh II 1891-1901
* Prithwi Singh 1901-?
* Dalpat Singh
* Manohar Singh

## Referències

* ↑ "Gogunda" a Eva Ulian Rajput, p. 182
* ↑ Gogunda a census2011.co.in
* ↑ «Gogunda history». Arxivat de l'original el 2016-11-05. [Consulta: 8 novembre 2016].
* ↑ Indian rajputs
# Cabana del Gargallar

La Cabana del Gargallar és una cabana agrícola del terme municipal d'Isona i Conca Dellà, a l'antic terme d'Orcau.
Està situada al nord-est de Basturs i al nord-oest de Sant Romà d'Abella, al damunt de la Costa dels Corrals, al Gargallar de Torres, al costat sud de la Costa de Santa Llúcia.

## Enllaços externs

* Institut Cartogràfic de Catalunya
# Turó de Baborers

El Turó de Baborers és una muntanya de 1.004 metres que es troba al municipi de les Llosses, a la comarca catalana del Ripollès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Alice Springs

Alice Springs és una ciutat d'Austràlia de 24.640 d'habitants situada en el Territori del Nord. Alice Springs és al mig del semidesert, aproximadament en el centre del continent australià. La ciutat és coneguda perquè a prop hi ha l'Uluru, l'enorme roca sagrada dels aborígens australians. Per aquest motiu ha esdevingut un centre turístic des d'on s'organitzen excursions cap aquest indret. També és una de les parades destacades del conegut The Ghan, el tren de llarg recorregut que travessa Austràlia de cap a cap des d'Adelaida fins a Darwin.
# Jonathan Kodjia

Jonathan Adjo Kodjia (22 d'octubre de 1989) és un futbolista professional ivorià que juga de davanter per l'Aston Villa FC i per l'equip nacional ivorià.

## Referències

* ↑ «rptLicensePlayerList».
* 1 2 «Jonathan Kodjia: Overview». Premier League. [Consulta: 17 agost 2019].
# Roques de Mas Maria

Les Roques de Mas Maria és una muntanya de 698 metres que es troba al municipi de Torrelles de Foix, a la comarca de l'Alt Penedès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Harai

Harai fou un estat tributari protegit de l'Índia, del tipus zamindari, al nord-est del districte de Chhindwara a les Províncies Centrals, format per 90 pobles dels quals 89 estaven habitats i 1 deshabitats.
El territori estava format per les muntanyes al nord d'Amarwara i les terres baixes cap a la vall del Narbada. El raja, d'ètnia gond, residia a un fort en aquesta plana. La superfície de l'estat era de 425 km² i la població el 1881 de 13.449 habitants. El raja rebia un subsidi de 512 lliures a l'any a canvi de la pèrdua d'antics privilegis. La vila principal era Harai a 22° 37′ N, 79° 18′ E﻿ / ﻿22.617°N,79.300°E﻿ / 22.617; 79.300 amb 1797 habitants el 1881.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Cabana del Miqueló

La Cabana del Miqueló era una cabana de bosc del terme municipal de Conca de Dalt, dins de l'antic terme d'Hortoneda de la Conca, pertanyent al poble de Pessonada.
Estava situada a llevant de Pessonada, al vessant nord de la Serra de Pessonada, al nord-est de la Serra del Pico Fred, a la Serra del Banyader.

## Enllaços externs

* Institut Cartogràfic de Catalunya; cal fer tres passos d'aproximació
# Turó del Verdeguer

El Turó del Verdeguer és una muntanya de 974 metres que es troba al municipi de Sant Joan de les Abadesses, a la comarca catalana del Ripollès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Alicudi

Alicudi és la més occidental i de les illes Eòlies. Amb una població d'unes 100 persones, anomenades arcudari, i una superfície de 5,2 km², és la menys habitada de l'arxipèlag. Pertany al municipi de Lipari, dins la província de Messina.
Antigament es coneixia amb el nom d'Ericusa, ja que estava poblada de brucs (erica en llatí). El 1807, el rei Ferran IV va crear el títol de comte d'Alicúdi a favor del diplomàtic espanyol Alonso de Rivero.
Està situada a l'oest de l'illa de Filicudi, a 38° 32′ N 14° 24′ E. L'altitud principal és el Filo dell'Arpa, un volcà apagat, quasi perfectament circular, de 5 km², amb pendents escarpats, que en constitueix la part emergida, des dels 1.500 m de profunditat del fons marí fins als 675 m sobre el nivell del mar. És habitada només al vessant oriental, que baixa de manera menys pronunciada cap a mar, en forma de diversos nuclis dispersos: Alicudi Porto (on atraquen els vaixells que uneixen l'illa amb Lipari, Filicudi, Salina i Sicília), Tonna, San Bartolo (amb l'església homònima, dedicada a sant Bartomeu, patró de l'arxipèlag), Pianicello i Sgurbio. A la dècada del 1940, va arribar a tenir uns 600 habitants, reduïts al nombre actual a causa de l'emigració, principalment a Austràlia. No hi ha carreteres, només camins per a animals de bast.
La seva natura volcànica fa que tingui una terra molt fèrtil. A Alicudi hi ha conreus en terrasses i bancals a les faldes del volcà, amb oliveres, vinyes i tàperes. A diferència dels temps antics, en què la presència de pirates no la feia rendible, avui dia la pesca és també una font econòmica important, i sobretot el turisme, si bé menys que a la resta de l'arxipèlag.
# Barry White

Barry Eugene White (Galveston, Texas, EUA, 12 de setembre de 1944 - Los Angeles, Califòrnia, EUA, 4 de juliol de 2003) fou un cantant estatunidenc.
Durant la seva carrera edità 26 àlbums i va arribar dues vegades al número 1 del Hot 100 en el seu país, amb les cançons que el van fer mundialment famós: "Can't Get Enough of Your Love, Babe" i "You're the First, the Last, my Everything", ambdues de l'àlbum Can't Get Enough de 1974.
Barry White, nascut com Barrence Eugene Carter, va ser un artista nord-americà del gènere soul, reeixit en la dècada dels 70 i dels 80.
Caracteritzat per un timbre baix, molt greu i ronc, va guanyar molts premis i reconeixement pel seu estil viril, romàntic i profund. La gran part de les seves cançons estan enfocades en fusions de diferents gèneres, un d'ells relacionat amb l'atracció i l'entusiasme que se sent cap al sexe femení.
Va morir el 2003 a causa d'una insuficiència renal crònica.

## Discografia
### Àlbums d'estudi

* I've Got So Much To Give (1973)
* Stone Gon' (1973)
* Can't Get Enough (1974)
* Just Another Way To Say I Love You (1975)
* Let the Music Play (1976)
* Is This Whatcha Want? (1976)
* Barry White Sings For Someone You Love (1977)
* The Man (1978)
* I Love To Sing The Songs I Sing (1979)
* The Message Is Love (1979)
* Sheet Music (1980)
* Barry & Glodean (grabado con su esposa Glodean, 1981)
* Beware! (1981)
* Change (1982)
* Dedicated (1983)
* The Right Night & Barry White (1987)
* The Man Is Back! (1989)
* Put Me In Your Mix (1991)
* The Icon Is Love (1994)
* Staying Power (1999)

### Recopilacions

* Barry White's Greatest Hits (1975)
* Barry White's Greatest Hits 2 (1981)
* The Collection (1988)
* Just For You (4 CD) (1992)
* All Time Greatest Hits (1994)
* Your Heart and Soul: The Love Album (2000)
* The Ultimate Collection (2000)
* The Best of Barry White (2003)
* White Gold: The Very Best of Barry White (2005)
* Unlimited (4 CD + 1 DVD) (2009)

### Singles a duo

* The Secret Garden (amb Quincy Jones, 1990)
* All of Me (amb Big Daddy Kane, 1990)
* Dark and Lovely (amb Isaac Hayes, 1992)
* All Around The World (amb Lisa Stansfield, 1992)
* At the End of the Day (amb Quincy Jones, 1995)
* Wildest Dreams (amb Tina Turner, 1996)
* My Everything (amb Faith Evans, 1997)
* Basketball Jones (amb Chris Rock, 1996)
* You're the First, the Last, my Everything (amb Luciano Pavarotti, 1998)

### Presentacions en directe disponibles

* Live In Germany (1975)
* Live in Concert: Frankfurt (1979)
* Live In Belgium (1991)
* An Evening With Barry White (Arrowhead Pond en el Sur de California) (1999)

## Guardons
### Nominacions

* 1974: Grammy al millor nou artista
* 1996: Grammy al millor àlbum de R&B

## Enllaços externs

* Barry White - Lloc web oficial
# Santjust

El Santjust és una muntanya de 282 metres que es troba al municipi de Sant Llorenç d'Hortons, a la comarca de l'Alt Penedès.
Al cim podem trobar-hi un vèrtex geodèsic (referència 280122001).

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cabana del Peió

La Cabana del Peió, o Cabana del Peiró, segons alguns mapes, és una cabana agrícola del terme municipal d'Isona i Conca Dellà, a l'antic terme d'Orcau.
Està situada al sud-sud-oest d'Orcau, al nord-oest de Figuerola d'Orcau i al sud-est de Suterranya, a la dreta del torrent del Carant, en una zona on hi ha d'altres cabanes agrícoles, com les de l'Albert, del Mestre, del Moliner, del Pere, del Perut (n'hi ha dues) i del Pui de la Serra de Teró.

## Enllaços externs

* Institut Cartogràfic de Catalunya
# Alive!

Alive! és el quart àlbum de la banda Kiss.

## Llista de cançons
### Disc 1

* Deuce – 03:32
* Strutter – 03:12
* Got to Choose – 03:35
* Hotter Than Hell – 03:11
* Firehouse – 03:42
* Nothin' to Lose – 03:23
* C'mon And Love Me – 02:52
* Parasite – 03:21
* She – 06:42

### Disc 2

* Watchin' You – 03:51
* 100,000 Years – 12:10
* Black Diamond – 05:50
* Rock Bottom – 04:59
* Cold Gin – 05:43
* Rock and Roll All Nite – 04:23
* Let Me Go, Rock 'n' Roll – 05:45
# Ernest Cadine

Ernest Cadine (Saint-Denis, 12 de juliol de 1893 – París, 28 de maig de 1978) fou un aixecador francès que va competir a començaments del segle xx.
De jove Cadine havia practicat la gimnàstica, la lluita, l'aixecament de peses i la natació. Fou tercer als campionats nacionals d'halterofília de pes mitjà abans de la Primera Guerra Mundial. Durant la guerra va servir en un regiment d'artilleria.
El 1920 va prendre part en els Jocs Olímpics d'Anvers, on disputà la prova del pes semipesant, per a aixecadors amb un pes inferior a 82,5 kg, del programa d'halterofília. En ella guanyà la medalla d'or amb un pes total de 295,0 kg alçats. Aquell mateix any guanyà el campionat nacional de pes semipesant.
Entre 1920 i 1925 va establir sis rècords mundials: tres en arrancada i tres en dos temps. Posteriorment va aprofitar la seva força per fer demostracions en espectacles de music hall. El 1978 va rebre l'Orde Nacional del Mèrit.

## Referències

* 1 2 3 «Ernest Cadine Olympic Results». sports-reference.com. Arxivat de l'original el 12 de desembre 2008. [Consulta: 30 juny 2017].
* ↑ Ernest Cadine. chidlovski.net
# Serra del Bolet

La Serra del Bolet és una serra situada al municipi de Mediona a la comarca de l'Alt Penedès, amb una elevació màxima de 712 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Hatta (Madhya Pradesh)

Hatta és una vila de l'Índia, estat de Madhya Pradesh, districte de Damoh, capital del tehsil del mateix nom que és el més gran del districte i el formen més de 300 pobles. Està situada a 24° 12′ N, 79° 59′ E﻿ / ﻿24.200°N,79.983°E﻿ / 24.200; 79.983 a uns 38 km al nord de Damoh a la riba del riu Sunar. Segons el cens de 1991 la població era de 22.937 habitants (el tehsil 108.339 habitants) i segons el cens de 2001 la ciutat tenia 28.508 habitants. Hi ha lkes restes d'un fort gond al nord de la vila i un fort bundela del segle xvii ampliat pels marathes.

## Història

Hatta va passar als britànics el 1818 i formà part del districte d'Hatta on va serla capital i també capital d'un tahsil. El 1835 la capital del districte va passar a Damoh i el districte va canviar de nom. Hatta va restar com a capital del tahsil d'Hatta, que tenia 2608 km² i 447 pobles amb 125.060 habitants el 1881, 129.671 el 1891 i 102.010 el 1901 (només van restar 424 pobles). La ciutat tenia 6.325 habitants el 1881 i 4.365 el 1901. La baixada fou deguda a una fam (1895-1897)

## Enllaços externs

* Damoh page

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.